आस्ट्रेलिया भेजने के नाम ठगी करने वालांे पर केस दर्ज होगा
पढ़ाई करने के लिए एक किसान से उसके बेटे को आस्ट्रेलिया भेजने के नाम पर 45 लाख रुपए ठगने वाली चंडीगढ़ की एक कंपनी के नौ अधिकारियों पर कोर्ट ने केस दर्ज करने का आदेश दिया है। सदर थाना पुलिस की संदिग्ध कार्यप्रणाली और मामले से जुड़े तमाम सबूत देखते हुए एसीजेएम पवन कुमार की अदालत ने चंडीगढ़ कंपनी की डायरेक्टर वीना गोयल एचडीएफसी बैंक मैनेजर हिदयपाल सिंह सहित तमाम नौ आरोपियों के खिलाफ पुलिस को केस दर्ज करने का आदेश दिया है। इस मामले में चंडीगढ़ में बच्चों को पढ़ाई के लिए विदेश भेजने वाली नेविगेटर्स कंपनी ने सिरसा के किसान से 45 लाख रुपये ठगे।
यहहै मामला
गांवसिकंदरपुर निवासी किसान शमशेर सिंह के बेटे नवनीत सिंह ने वर्ष 2014 में 12वीं की परीक्षा उत्तीर्ण की थी। शमशेर ने बेटे को आगे एमबीए की पढ़ाई के लिए आस्ट्रेलिया भेजने का मन बनाया। इसके लिए किसान शमशेर सिंह ने चंडीगढ़ की एक कंपनी की डायरेक्टर वीना गोयल, राजेश्वर गोयल से मुलाकात की। उन्होंने इस एवज में किसान से 45 लाख रुपए मांगे। जो किसान ने भी जमा करवा दिए।
मगर एक साल बीतने के बाद भी जब उसके बेटे को ऑस्ट्रेलिया नहीं भेजा गया तो उन्होंने कंपनी के रिकार्ड की जांच की। जिसमें उसके बेटे की जगह किसी और छात्र को आस्ट्रेलिया भेजा हुआ है। पीड़ित शमशेर सिंह ने कंपनी की डायरेक्टर वीना गोयल राजेश्वर गोयल से अपने 45 लाख रुपये वापिस मांगे। कंपनी के अधिकारियों ने रुपये देने से साफ इंकार कर दिया। इसके बाद पीडि़त को न्याय के लिए अदालत का द्वार खटखटाना पड़ा। अदालत ने फैसला सुनाते हुए कंपनी डायरेक्टर वीना गोयल, अमृतसर स्थित एचडीएफसी बैंक मैनेजर ह्रदय पाल सिंह, राजेश्वर सिंह, कुसुम, दीपिका रानी, कामिया भाटिया, दिनेश मानहस, जोबनप्रीत सिंह निवासी रईया अमृतसर निवासी शंकर चंद के खिलाफ केस दर्ज करने का आदेश पुलिस को दिया है।
hin_Deva hin_Deva hin_Deva hin_Deva hin_Deva